Çarçewa tehqîqatê Serdozgerîya Komare ya Tekirdagî de îdarekarê HDK û HDPyî zî tede 36 sîyasetmedarî 3ê hezîrane de ameybî destbendkerdene û dima zî 3 sîyasetmedarê bînî zî ameyî destbendkerdene. Perey 8 vizêr zî 11 sîyasetmedarî ameyî tepiştene.
Dîya zanayene ke îfade de sîyasetmedaranê kurdan rê persê sey 'To zî mîyanê ronîyayîşê HDKyî de ca girewto?', 'HDP pê emrê Abdullah Ocalanî ronîyayo?' ameyî perskerdene. Reyna îfade de înan rê qisey û dîmenê 'Ronayoxanê HDKyî rê selam bo' yê Ertugrul Kurkçuyî û armanc û sebebê ronîyayîşê HDKyî ameyî perskerdene.
39 sîyasetmedaran ra Seyît Soydan, Sadî Ozdemîr, Murat Mutlu, Huseyîn Guzel, Omer Guven, Emîn Şen, Saadete Firat û Emîn Orhan perey bi îdîaya endamîya rêxistine tepişîyabî. Gulcane Çîgdemlî, Mercan Hantekîn, Gîzeme Kazuk, Hîlale Cîvîl Bakir, Mehmet Mermr, Selahattîn Atay, Mehmet Alî Koseoglu, Eyup Ulgen, Hasan Hergul û Mehmet Bozkir zî bi îdîaya 'endamîya rêxistine' ameyî tepiştene.
Wina pawîyeno ke 14 sîyasetmedarê bînî zî ewro vejîyê verê mehkeme.
Hetê bînî ra 19 sîyasetmedaran ra Sadî Ozdemîr se ra 98 astengdar o û Saadete Firat (55) zî nêweşa kanserî ya.
